**Фәнни-тикшеренү проекты**:

“Башкортстан республикасы Илеш районы Чияле-Әтәч авылының җир-су атамалары**”. ( 1, 2 нче слайд)**

 **Башкарды**: 10 нчы сыйныф укучысы Ганиева Илнара Руслан кызы

**Җитәкче:** татар теле һәм әдәбияты укытучысы Ахунова Илмера Галиәкрам кызы.

“Табигатьнең матур кочагына

 Әтәч дигән авыл утырган.

 Бердәм,тату халык монда,

 Күмәкләшеп эшкә тотынган”

 Мөнҗия Адыева

 **Фәнни-тикшеренү эшенең этаплары (3 нче слайд)**

1)Теманың актуальлеге,максаты, бурычы, тикшеренү методы,объекты.

2)Кереш.Тикшеренү эшендә катнашкан кешеләр.

3)Төп өлеш:

 а)Авыл тарихы.Авыл исеменең килеп чыгышы.

 б)Халык тормышы.Данга лаеклы кешеләр.

 в)Авыл табигате.Җир-су атамаларының килеп чыгышы.

 г)Атамаларны төркемләү.

4)Йомгаклау.Нәтиҗәләр чыгару.

5) Файдаланылган әдәбият.

**Теманың актуальлеге,максаты, бурычы, тикшеренү методы, объекты**.

**(4 нче слайд)**

**Актуальлеге:** топонимик атамаларның аталу тарихы өйрәнеп,алынган нәтиҗәләрне авылның тарихын торгызуда файдалану,киләчәк буынга тапшыру.

**Максаты:**авыл тарихын , аның җир-су атамаларының килеп чыгышын өйрәнү һәм нәтиҗә чыгару.

**Бурычы**:Туган як тарихын өйрәнү.

**Тикшеренү методы**: ЭВРИСТИК ЫСУЛ- эзләнү,тикшеренү һәм нәтиҗә чыгару.

**Объект:** Әтәч авылының топонимик атамалары.

**Тикшеренү эшендә катнашкан кешеләр**: **(5 нче слайд)**

*Идрисова Гөлфия Тимершәрип кызы*- картыем, 67 яшьтә,авыл тарихын сөйләде

*Миргасыймова Рифа* –китапханәче, (52) яшь, китапханәче,Авыл тарихы турында мәгълүмат җыешты.

 **Кереш**

 Һәр авылның үз тарихы,үз атамалары бар.Халык авылның елга-күлләренә,чокыр-тауларына бик матур исемнәр биргән.Географик исемнәр белән без балачактан ук очрашабыз.Туган йортыбыз урнашкан авыл ,тау,елга,күл һ.б. географик объектларның атамалары кечкенәдән безне үзенә кызыксындыра,тартып тора.Бу атамалар, буын-буыннан күчә барып ,әллә ни үзгәрмичә,безгә килеп җиткәннәр. Шуңа да без аларны өйрәнергә, белергә,киләчәк буынга тапшырып калдырырга тиешбез, дип исәплим.

**Төп өлеш : Авыл тарихы. ( 6 нчы слайд)**

Илеш районында Чуй- Әтәч исемле бер авыл урнашкан. Зур булмаса да,тарихка бай ул. Тарихи документларга ,өлкән кешеләр сөйләвенә таянып, Әтәч авыл тарихы 1697 еллардан башланганын билгеләп була.Ул Базы елгасының Агыйделгә кушылган урынына урнашкан.

**Исеменең килеп чыгышы** : **(7нче слайд)**Тирә - ягы әрәмәлек булганга, ЧИЯЛЕ исеме бирелә.ХIX гасырда аңа яңа исем бирелә бирелә-ЧИЯЛЕ-ӘТӘЧ. Бу исем белән аталып китүендә 2 версия йөри:

1)Имеш, яңа урынга 3 гаилә килеп утыра – Гозәер,Фаткулла,Бигмәт нәселләре. Кыргый әтәч табылумы,өч гаилә килүеме-Чуй-Әтәч дип тарихта кала.

2)Тау башында урнашкан өчен, Әтәч исеме бирелә, ә итәгендә чиялек булу сәбәпле, ЧИЯЛЕ-ӘТӘЧ дип йөртәләр.Телдә кыскарып-Чуй-Әтәчкә әйләнә.

**Авыл табигате.Җир-су атамаларының килеп чыгышы** **(9 нчы слайд)**

Авыл янындагы табигый урыннар да тарих белән бәйле.Авыл уртасында *Именлек исемле матур күл* бар **(10 нчы слайд).**Аның исеме Гражданнар сугышы елларыннан килә. Безнең авыл янында “аклар” белән “кызыллар” алышканда, шул күлдә берничә кеше, авызларына курай кабып,качып исән кала.Шуңа аны *Именлек күле* яки *Именле куак* дип йөртәләр.

“Әйе,татар халкы беркайчан да үзенең

Коллыгы белән килешмәгән...

Татар беркайчан да үзенең иреге,теле

Һәм дине өчен көрәшен туктатмаган...”

 Ф.Бәйрәмова.

**“Кызкуак”( 9 нчы слайд)**

Бу су атаманың тарихы бик фаҗигале...Аның исеме Явыз Иван чорыннан ук билгеле була. Рус дәүләте татарларны юкка чыгару сәясетен башлый.Бу хәл безнең авылда да чагылыш таба.Кочләп чукындыру вакытында шушы күлдә җиде кыз, христиан динен кабул итмәс өчен, батып үлә.Шул сәбәпле күлгә “Кызкуак” исеме бирелә.Элек бу таллык урынында куе әрәмәлек булган.Анда аю очратканга, “Аю” әрәмәсе дип исем бирелә.

**“Арабы-матурлык һәм муллык утравы”( 10 нчы слайд)**

Ә Базы елгасы Агыйделгә койган җирдә ярымутрау булып урнашкан җирне АРАБЫ дип йөртәләр. Шушы әрәмәлектә Гражданнар сугышы вакытында “Аклар”,ә Аю әрәмәсендә “Кызыллар” урнашкан. Әлеге вакыткача шушы урыннарда сугыш кораллары табалар.Хәзерге вакытта Араба- Илеш районының сакланган урыннарның берсе.Анда бик күп төрле агачлар утыртылган, хәтта анда поши,селәүченнәр очрый.

**“Чуй-Әтәч яткылыгы”( 11-12 нче слайдлар)**

Авылдан түбәнрәк Агыйдел елгасы террасасында соры балчыклы сланецтан торган ярда төрле улчәмдәге балык сөлдәләренең эзләре табылган.Ул балыкларның сельд төренә кергәнлеге, Каспий һәм Кара диңгездәге сельдларга охшашлыгы билгеләнә.Ә сөлдә эзләрен саклаган яр киселешенә ЧУЙ-ӘТӘЧ яткылыгы атамасы бирелә.

**Яткылык турында башка галимнәр башкарган эшләр :**

1)Галим-геолог Ф.И.Чернышевский- 1887 елда бу яткылык хакында искә ала.

2)Академик А.С.Берг бу урында диңгез булганын исбатлый.

3)Вахрушов Г.В. бу яткылыкны тикшергән.

4)Чуй-Әтәч яткылыгы бүгенге көндә табигать һәйкәле булып санала.

**Агыйдел һәм Базы елгалары: (13-14нче слайдлар)**

*Агыйдел*- Башкортстандагы иң зур елга һәм төп су юлы.Агыйдел-суы “ак”+ “Идел”.Бу елга элегрәк авылның тау астыннан гына аккан. Вакытлар уткәч, ул агымын үзгәрткән.

Тау астыннан аккан, халык телендә *ИСКЕ ИДЕЛ,ҮЛЕ ИДЕЛ* дип аталучы кыска гына елга- Агыйделнең элекке агымы.

*Базы елгасы*-кечкенә елга, аның башы районнан тыш урнашкан . Бу елга исеменнән Базытамак авылының исеме килеп чыккан: *БАЗЫ+ТАМАК*.

**“Тау башына салынгандыр безнең авыл,**

**Бер чишмә бар якын безнең авылга ул” . Г.Тукай( 15 нчы слайд)**

Тау астыннан бәреп чыккан чишмәләр күп. Бу чишмәләрне картлар карап, аларга кибәргә ирек бирмәгәннәр. Безнең тау астында *САИМӘ,ШӘВӘЛИ,АСЫЯ,ОЛЫ* чишмәләре гомер-гомергә авылыбыз халкын гына түгел,күрше авылларны да эчәр су белән тәэмин итте.Шунысы кызык: һәр чишмәнең тәме үзенчә

**Атамаларны төркемләү.(16 нчы слайд)**

*Тарих белән бәйле*: “Именлек”, “Кызкуак”, “Араба”- күлләр һәм әрәмә;

*Кеше исеменнән чыккан атамалар*: Сәимә,Шәвәли,Асыя чишмәләре;

*Урнашкан урынына бәйле атамалар*: Чияле,Чияле-Әтәч;

*Халык телендә ничек калган:*Чуй-Әтәч,Олы чишмә;

*Галимнәр атап калдырган атама*:Чуй-Әтәч яткылыгы.

**Нәтиҗә ясау:**1) Топонимик атамалар-халык иҗатының гасырлар буена җыелып килгән асыл җәүһәрләре,үзенчәлекле мирасы;

2)Без,яшь буын ,туган ягыбызның киләчәге өчен җаваплы кешеләр**.(17 нче слайд)**

**Файдаланылган әдәбият( 18 нче слайд)**

1.А.З. Асфандияров. История сел и деревень Башкортостана. Справочник..Уфа: Китап, 1994.

2.Р.Миргасыймова. «Тарих ничек языла?», “Алар данга лаеклы кешеләр!” материаллары;

3.Р.К.Нуртдинов. «Илеш районы» энциклопедиясе;

4.Топонимика китабы;

5.Фотосурәтләр (үз архивыбыздан һәм китапханә архивыннан);